
Narva Linnavalitsuse 07.12.2022. a korralduse nr 877-k osaliseks vaidlustamiseks vaide läbivaatamine ning Narva Linnavalitsuse 07.12.2022. a korralduse nr 877-k “Projekteerimistingimuste kinnitamine (Linda tn 16, 16a, 18 eraparkla rajamine Narva Linnavolikogu 04.12.2008. a otsusega nr 361 kehtestatud Kerese, Linda ja Suur-Aguli tänavate vahelise maa-ala detailplaneeringu alusel)” punkti 3.1.14 muutmine
	1. ASJAOLUD JA MENETLUSE KÄIK


13.01.2023. a laekus vaie Narva Linnavalitsuse 07.12.2022. a korralduse nr 877-k “Projekteerimistingimuste kinnitamine (Linda tn 16, 16a, 18 eraparkla rajamine Narva Linnavolikogu 04.12.2008. a otsusega nr 361 kehtestatud Kerese, Linda ja Suur-Aguli tänavate vahelise maa-ala detailplaneeringu alusel)” (edaspidi: Korraldus 877-k) osaliseks vaidlustamiseks.
Linda tn 16, 16a, 18 omaniku (Linda Properties OÜ ja Fortaco Estonia OÜ) esindaja Andrey Ponomarev (edaspidi: Vaide esitaja) palub tunnistada kehtetuks Korralduse nr 877-k punkt 3.1.14. 
Pärast vaide läbivaatamist Narva Linnavalitsuse vastus on järgmine:
Vaide punktides 4-8 on toodud vaide esitamise põhjendused Korralduse 877-k punkti 3.1.14. õigusvastasuse suhtes:
“4. KOV-i tegevus on sisuliselt õigusvastane, sest see ei ole kooskõlas kehtiva õigusega. Korralduse  punktis 3.1 on esitatud üldnõuded, arhitektuursed ja linnaehituslikud tingimused. Korralduse punkt 3.1.14 näeb üheks tingimuseks seda, et eraparkla ehitusprojekt peab vastama ehitusseadustiku (edaspidi EhS) § 651 lg 4 nõuetele. See on ebaõige. 
5. EhS § 651 lg 4 kohaselt tuleb sellise hoone püstitamisel, mille teenindamiseks on ette nähtud rohkem kui kümme parkimiskohta, paigaldada juhtmetaristu:

5.1 igale parkimiskohale, kui tegemist on elamuga; ja

5.2 vähemalt igale viiendale parkimiskohale ja elektriauto laadimispunkt vähemalt ühele     parkimiskohale, kui tegemist on mitteelamuga. 

6. Antud juhul ei ole tegemist hoone püstitamisega – projekteerimistingimusi andis KOV eraparkla rajamiseks, mistõttu viide EhS § 651 lg-le 4 on asjakohatu. Eraparkla ehitusprojektile sellise nõude panemine ei ole seadusega kooskõlas. Eraparkla rajatakse Fortaco Estonia OÜ töötajatele kasutamiseks ja eraparkla ei ole seotud ühegi hoone püstitamisega. Eraparkla kavandatakse aadressidele Linda tn 16, Linda tn 16a ja Linda tn 18. Aadressil Linda tn 16 rajatakse eraparkla lammutatava hoone asemele. 

7. Ka Ehs seletuskirja järgi kohalduvad § 651 lg-s 4 sätestatud elektriauto laadimistaristu paigaldamise nõuded hoone püstitamisel. EhS § 3 lg 2 alusel on hoone väliskeskkonnast katuse ja teiste välispiiretega eraldatud siseruumiga ehitis. Seega ei saa eraparklat pidada hooneks. Samuti tuleneb Euroopa Parlamendi ja Nõukogu direktiivi 2010/31/EL artikli 8 punktide 2 ja 5 sõnastustest, et juhtmetaristu ning laadimispunktide tagamine on vajalik ainult rohkem kui kümne parkimiskohaga uute hoonete ja oluliselt rekonstrueeritavate hoonete puhul. Käesolevas asjas ei ole tegemist uue hoone püstitamisega või olemasoleva hoone olulise rekonstrueerimisega.
8. Eelnevat arvesse võttes ei saa eraparkla rajamist kuidagi pidada hoone püstitamiseks ning KOVil puudus alus ehitusprojektile ette näha nõuet elektriauto laadimiskoha ja juhtmetaristu paigaldamiseks tulenevalt EhS § 651 lg-st 4“
Linnavalitsus saab nõustada Vaide esitajaga ja nõustub korralduse 877-k punkti 3.1.14 sõnastuse muutmisega vastavalt ehitusseadustiku § 651 lg-le 7. 

Ehitusseadustiku § 651 lg 7 kohaselt, kui mitteelamu teenindamiseks on ette nähtud rohkem kui 20 parkimiskohta, tuleb vähemalt ühele parkimiskohale paigaldada laadimispunkt. 
Koos projekteerimistingimuste taotlusega edastatud asendiskeemi alusel kavandatakse rajada Linda tn 20 aadressil asuva tootmishoone teenindamiseks vajalik eraparkla, mille parkimiskohtade arv on tunduvalt suurem, kui 20. 
2. ÕIGUSLIKUD ALUSED
	2.1. Haldusmenetluse seaduse §73 lõike 2 kohaselt, kui haldusakti andnud või toimingu sooritanud haldusorgani üle teenistuslikku järelevalvet teostavat organit ei ole, lahendab vaide haldusakti andnud või toimingu sooritanud haldusorgan. 
2.2. Haldusmenetluse seaduse §85 punkti 1 kohaselt vaiet sisuliselt lahendades on haldusorganil õigus vaideotsusega rahuldada vaie ja tunnistada haldusakt kas täielikult või osaliselt kehtetuks ning kõrvaldada haldusakti faktilised tagajärjed. 
2.3. Haldusmenetluse seaduse § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes. 
2.4 . Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal

	

	3. OTSUS


3.1. Rahuldada vaie Narva Linnavalitsuse 07.12.2022. a korralduse nr 877-k punkti 3.1.14 kehtetuks tunnistamise nõudes ja muuta punkti 3.1.14 järgnevalt:
„3.1.14 Ehitusprojekt peab vastama ehitusseadustiku § 651 lg 7.“
	


4. RAKENDUSSÄTTED
4.1 Käesolev korraldus jõustub alates teatavakstegemisest.
4.2 Narva Linnavalitsuse Arhitektuuri- ja Linnaplaneerimise Ametil teha käesolev korraldus teatavaks vaide esitajale.
4.3 Käesoleva korralduse peale võib esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

